"Muide, veel  üks hea uudis. Meie poisid võtsid relvad vastu," jätkas Frank mõne aja pärast. Ray elustus. "Jah?" "Ma pidin neile tükk aega seletama, et nendega saab ka märki lasta," muigas Frank. "Tõsi küll, demonstratsioon mõjus veenvamalt. Pärast tunniajalist paugutamist provotseeris Um-Sijai jalamaid vaidluse, kas selliste mänguasjade omamine ainult pärimisjärgluse alusel on õigustatud või ei. Ma vihjasin, et relvi kasutatakse ka teiseks otstarbeks, ja saatsin nad patrulle vaatama. Tulid, ja olid üpris segaduses.  Rääkisin nende lõbustamiseks tükk aega parlamentaarsest süsteemist ja lisasin paar vihjet, mida opositsiooniga aeg-ajalt tehtud on." "Oma praktikast?" muigas Ray. "Ei. Muide, nad ei saanud aru, miks nii tehti. Inimesi ju ei tapeta…" Üle Ray näo jooksis pilv.